สบน.พร้อมอุ้มบินไทยหนีตาย ค้ำประกันเงินกู้ระยะสั้น
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ (สบน.) เปิดเผยว่า สบน.พร้อมค้ำประกันเงินกู้ระยะสั้นให้บริษัท การบินไทย จำกัด (มหาชน) เพื่อใช้เป็นเงินทุนหมุนเวียนในกิจการ หากคณะรัฐมนตรี (ครม.) อนุมัติแผนฟื้นฟูวันที่ 12 พ.ค.นี้ ซึ่งจะเป็นรัฐวิสาหกิจที่เป็นบริษัทจดทะเบียนแห่งแรกที่กระทรวงการคลังเข้าไปช่วยค้ำประกันเงินกู้ และ สบน.ยังเหลือกรอบการค้ำประกันเงินกู้รัฐวิสาหกิจอีกมาก เพราะสามารถค้ำประกันเงินกู้ได้สูงสุดไม่เกิน 20% ของงบประมาณรายจ่ายในปีนั้นๆ ส่วนเงื่อนไขการค้ำประกันเงินกู้ให้รัฐวิสาหกิจ ที่ระบุว่าห้ามกระทรวงการคลังค้ำประกันเงินกู้ให้กับรัฐวิสาหกิจที่ขาดทุนติดต่อกัน 3 ปี คณะกรรมการนโยบายรัฐวิสาหกิจ (คนร.) สามารถขอยกเว้นได้ผู้สื่อข่าวรายงานว่า แผนฟื้นฟูการบินไทย จะเสนอขอกู้เงินระยะสั้นไม่เกิน 1 ปี ประมาณ 50000 ล้านบาท เพื่อเป็นเงินทุนหมุนเวียนของกิจการผู้สื่อข่าวรายงานว่า ธนาคารแห่งประเทศไทย (ธปท.) ได้ออกประกาศปรับวงเงิน และอายุในการออกพันธบัตร ธปท. เพื่อดูแลสภาพคล่องในตลาดเงินให้อยู่ในระดับที่เหมาะสม ในช่วงโควิด-19 จึงได้หารือกับ สบน. ถึงการกำหนดวงเงินพันธบัตรภาครัฐ ให้อยู่ในระดับเหมาะสม และ ธปท.ได้พิจารณาปรับแผนการออกพันธบัตร ธปท.ปีนี้ โดยให้เริ่มสำหรับการออกพันธบัตร ธปท.เดือน พ.ค.เป็นต้นไป รวมทั้งช่วยส่งเสริมการพัฒนาตลาดตราสารหนี้ไทยให้มีสภาพคล่องและมีประสิทธิภาพ โดยจะปรับความถี่การประมูลและวงเงินของพันธบัตร ธปท. ระยะ 3 เดือน 6 เดือน และพันธบัตรประเภทดอกเบี้ยคงที่บางรุ่น ให้สอดคล้องกับการประมูลตั๋วเงินคลังและพันธบัตรรัฐบาล ที่ระยะเดียวกันในแต่ละสัปดาห์.
สบน.พร้อมค้ำประกันเงินกู้ระยะสั้นให้บริษัท การบินไทย จำกัด (มหาชน) เพื่อใช้เป็นเงินทุนหมุนเวียนในกิจการ หากคณะรัฐมนตรี (ครม.) อนุมัติแผนฟื้นฟูวันที่ 12 พ.ค.นี้
การบินไทย,สบน.,สำนักงานบริหารหนี้สาธารณะ,แผนฟื้นฟูการบินไทย,เงินกู้ระยะสั้น,อุ้มการบินไทย,ข่าววันนี้